Publication: Magyar Közlöny
Issue: MK-2004-43 (Year: 2004, Number: 43)
Era: 2004-2010
Section: állam jogalkotói kötelezettsége — ahogy erre az Alkotmánybíróság a 37/1992. (VI. 10.) AB határozatában (ABH
Paragraph Index: 1321

(5) bekezdése indokolatlan alapjog-korlátozásra is lehetõséget teremt. Mindez ellentétes azzal a követelménnyel, hogy a közérdekû adatok nyilvánosságának korlátozása csak akkor alkotmányos, ha az nem csupán formális szempontokon nyugszik, hanem a korlátozással szemben tartalmi követelmények is érvényesülnek, s a korlátozás addig marad fenn, amíg azt a tartalmi követelmények indokolják. A közérdekû adatok nyilvánosságához való jog szükséges és arányos korlátozása továbbá akkor garantálható, ha a nyilvánosságkorlátozás indokoltságának tényleges tartalmi felülvizsgálata is biztosított. A nyilvánosságkorlátozás bírói kontrollját az Avtv. 21. §-a teszi lehetõvé. A bírói felülvizsgálat az Avtv. 19. § (5) bekezdése szerinti nyilvánosságkorlátozással kapcsolatban csak a törvényi rendelkezésben rögzített formális szempontok felülvizsgálatára terjed ki. A nyilvánosság indokolatlan korlátozásának tilalmát érvényesítõ, a korlátozást kizárólag a kényszerítõen indokolt esetekre szûkítõ, azaz a nyilvánosságkorlátozás tartalmi feltételeit meghatározó garanciák hiányában a közérdekû adatok nyilvánosságának korlátozása ellen nincs érdemi jogorvoslat, az csak formálisan érvényesül. A nyilvánosságkorlátozás kényszerítõ indokainak, illetve az annak felülvizsgálatára irányuló jogorvoslatnak a hiánya a közérdekû adatok megismerésének, vagyis a közérdekû adatok nyilvánosságára vonatkozó alkotmányos jognak az adatkezelõ szerv diszkrecionális döntésétõl függõ, indokolatlan korlátozását teszi lehetõvé. Az Avtv. 19. § (5) bekezdése szerint a nyilvánosságkorlátozás határozatlan ideig fenntartható, mert annak alapján a nyilvánosságkorlátozásra meghatározott idõtartam az adat kezelésétõl számítandó, s az adat folyamatos tárolása is adatkezelésnek minõsül (Avtv. 2. § 9. pont). Ez a szabályozás lehetõvé teszi, hogy a nyilvánosság elõl elvont adat korlátlan ideig megõrizze titkos minõségét. 2004/43. szám Ezen túlmenõen az Avtv. 19. § (5) bekezdésében szereplõ „döntés-elõkészítéssel összefüggõ”, illetve „belsõ használatra készült” adatok köre bizonytalan, s ezeknek a határozatlan fogalmaknak az alkalmazása a közérdekû adatok nyilvánosságát érintõ önkényes korlátozást eredményezhet. Az Avtv. 19. § (5) bekezdését a köziratokról, a közlevéltárakról és a magánlevéltári anyag védelmérõl szóló 1995. évi LXVI. törvény 36. §-a iktatta be. A törvénymódosítás megfogalmazói figyelemmel voltak a 34/1994. (VI. 24.) AB határozatban kifejtett gondolatmenetre, de eltértek attól.

Source: https://magyarkozlony.hu/hivatalos-lapok/50ed7c062891bfbd84b5d8d5b8daf87ff4f40805/dokumentumok/9492747daca577a66e73be94fc1394bd2e85e8ed/letoltes